दश वर्षे जनयुद्धबाट शान्ति प्रकृया स्थापना र २०६४ को निर्वाचनपछि शान्ति प्रकृयालाई पूर्णता प्रदान गर्न एमालेले उल्लेख्य भूमिका निर्वाह गरेको ज्ञवालीले बताए । ‘२०६४ को निर्वाचनमा एउटा पार्टी हतियार सहितको सेना राखेर चुनावमा होमिएको थियो’, नेता ज्ञवालीले भने, ‘यो निर्वाचनपछिको कार्यभार भनेको सहमती हुन नसकेका विषयबस्तुहरुमा सहमति जुटाएर संविधान लेख्नु मात्र हो ।’ चुनावी सभाका अवसरमा दरबार देविस्थान–६ जोर्तेपोखराबाट कर्णबहादुर कार्कीको नेतृत्वमा ७६ घरपरिवारका झण्डै ३ सय मतदाता र ९ को रानापोखराबाट ध्रुब शाहीको नेतृत्वमा १६ जना युवा कांग्रेस परित्याग गरी एमालेमा प्रवेश गरेको जिल्ला सदस्य अशोक श्रेष्ठले बताए ।
